  Анжелика Тихонова корреспондент Удмуртиысь фигуристка Елизавета Туктамышева Nordics калыккуспо турнирын азьвесь медаль утӥз. Ӵошатскон Исландилэн шоркараз Рейкьявикын ортчиз. Со сярысь ивортэ Россиысь Конькиен фигурной нискыланъя федерацилэн нимлыко сайтэз. Вакчи но эрико программаослы йылпумъянъёсъя спортсменкамы 178,13 балл люказ (60,72+117,41). Котькинлэсь усто ассэ возьматӥз Италиысь Каролина Костнер. Со огъя 204,27 балл люказ (64,85+139,42). Куинетӥ луиз Швециысь Анита Остлунд – 155,23 (54,48+100,75). Елизавета Туктамышева. Nordics Open 2017, ПП 2 Тодэ вайытом, тулыспалэ Елизавета Туктамышева Россилэн Кубокез понна ӵошатсконын кыкетӥ инты басьтӥз. Отын со вакчи но эрико программаосызъя огъя 198,11 балл люказ.  Тегъёс: Спорт ЛизаТуктамышева Удмуртия Россия Глазкар  